ASIAN วิ่ง 4% รับบาทอ่อน-อาหารสัตว์มาร์จิ้นสูง โบรกแนะ “ซื้อ” เป้า 20.80 บ.
ASIAN บวก 4% รับบาทอ่อนค่า-ธุรกิจอาหารสัตว์มาร์จิ้นสูง เติบโตแกร่ง โบรกแนะ “ซื้อ” เป้า 20.80 บ.
ASIAN บวก 4% รับบาทอ่อนค่า-ธุรกิจอาหารสัตว์มาร์จิ้นสูง เติบโตแกร่ง โบรกแนะ “ซื้อ” เป้า 20.80 บ.
14 มิ.ย. 2565

ผู้สื่อข่าวรายงานว่าวันนี้ (14 มิ.ย.2565) ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ณ เวลา 11:24 น. อยู่ที่ระดับ 17.10 บาท เพิ่มขึ้น 0.60 บาท หรือ 3.64% โดยทำจุดสูงสุดที่ 17.20 บาท และทำจุดต่ำสุดที่ 16.50 บาท ด้วยมูลค่าการซื้อขาย 195.99 ล้านบาท

บริษัทหลักทรัพย์ คิงส์ฟอร์ด จำกัด ระบุในบทวิเคราะห์ (14 มิ.ย.2565) รับปัจจัยบวกจากแนวโน้มเงินบาทที่อ่อนค่า โดย ASIAN เองมียอดขายต่างประเทศที่ราว 70-80% ขณะที่ธุรกิจหลักของ ASIAN ธุรกิจอาหารสัตว์เลี้ยงยังเป็นธุรกิจที่มี Margin ที่ดี สำหรับการดำเนินงานช่วงถัดๆไปยังมีความน่าสนใจจากภาพรวมอุตสาหกรรมธุรกิจอาหารสัตว์เลี้ยงโลกที่เติบดตอย่างแข็งแกร่ง รวมถึงกำลังผลิตของบริษัท ซึ่งในช่วงปลายไตรมาส 2/2565 ต้นไตรมาส 3/2565 จะเพิ่มขึ้นเป็น 4.20 หมื่นตัน/ปี จากเดิม 3.60 หมื่นตัน/ปี นอกจากนี้บริษัทมีแผนจะนำ บริษัท เอเชี่ยน อะไลอันซ์ อินเตอร์เนชั่นแนล จำกัด (AAI) เข้าตลาด แนะ “ซื้อ” ราคาเป้าหมาย 20.80 บาท